Document ID: 32000R0593

ΚΑΝΟΝΙΣΜΟΣ (ΕΚ) αριθ. 593/2000 ΤΗΣ ΕΠΙΤΡΟΠΗΣ
της 13ης Μαρτίου 2000
για την αναστολή της εφαρμογής του κανονισμού (ΕΚ) αριθ. 2006/97 του Συμβουλίου για την πρόβλεψη ορισμένων κανόνων εφαρμογής όσον αφορά το ειδικό καθεστώς εισαγωγών για το ελαιόλαδο καταγωγής Μαρόκου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2006/97 του Συμβουλίου, της 9ης Οκτωβρίου 1997, για την πρόβλεψη ορισμένων κανόνων εφαρμογής όσον αφορά το ειδικό καθεστώς εισαγωγών για το ελαιόλαδο καταγωγής Μαρόκου [1],
Εκτιμώντας τα ακόλουθα:
(1) Τα άρθρα 17 και 18 καθώς και το παράρτημα Β της συμφωνίας συνεργασίας μεταξύ της Ευρωπαϊκής Οικονομικής Κοινότητας και του Βασιλείου του Μαρόκου [2], προβλέπουν ένα ειδικό καθεστώς για την εισαγωγή ελαιόλαδου των κωδικών ΣΟ 1509 και 1510, το οποίο παράγεται εξ ολοκλήρου στο Μαρόκο και μεταφέρεται απευθείας απ' αυτή τη χώρα στην Κοινότητα. Το ειδικό αυτό καθεστώς παρατάθηκε μετά την 1η Ιανουαρίου 1994 με μια συμφωνία υπό μορφή ανταλλαγής επιστολών με το Βασίλειο του Μαρόκου για τη διάρκεια της συμφωνίας συνεργασίας.
(2) Ο κανονισμός (ΕΚ) αριθ. 2006/97 θέσπισε ορισμένους κανόνες εφαρμογής για το εν λόγω ειδικό καθεστώς που αποσκοπούν στην προσαρμογή αυτού του καθεστώτος στις απαιτήσεις της συμφωνίας για τη γεωργία, η οποία συνήφθη στο πλαίσιο των πολυμερών εμπορικών διαπραγματεύσεων του Γύρου της Ουρουγουάης.
(3) Το άρθρο 5 του κανονισμού (ΕΚ) αριθ. 2006/97 προβλέπει ότι, σε περίπτωση σύναψης μιας νέας συμφωνίας, η Επιτροπή θεσπίζει, σύμφωνα με τη διαδικασία που προβλέπεται στο άρθρο 38 του κανονισμού αριθ. 136/66/ΕΟΚ του Συμβουλίου, της 22ας Σεπτεμβρίου 1966, περί δημιουργίας κοινής οργανώσεως αγοράς στον τομέα των λιπαρών ουσιών [3], όπως τροποποιήθηκε τελευταία από τον κανονισμό (ΕΚ) αριθ. 2702/1999 [4], τις αναγκαίες προσαρμογές που θα προκύψουν από αυτήν. Το ειδικό καθεστώς δεν θα είναι πλέον εφαρμοστέο μετά από τη θέση σε ισχύ, την 1η Μαρτίου 2000, της ευρωμεσογειακής συμφωνίας που καθιερώνει σύνδεση μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου [5]. Εν αναμονή της επίσημης κατάργησης του κανονισμού (ΕΚ) αριθ. 2006/97 με μια πράξη του Συμβουλίου, πρέπει επομένως να προσαρμοστεί ο εν λόγω κανονισμός στη νέα κατάσταση με την αναστολή της εφαρμογής του με ισχύ από τη θέση σε ισχύ της νέας συμφωνίας.
(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης λιπαρών ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Αναστέλλεται η εφαρμογή του κανονισμού (ΕΚ) αριθ. 2006/97.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τη 1η Μαρτίου 2000.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Μαρτίου 2000.

Labels: 3
17
18